C 321/32
RO
Jurnalul Oficial al Uniunii Europene
11.9.2023
— Regatul Spaniei nu și-a îndeplinit obligațiile care îi revin în temeiul articolului 15 din Directiva 91/271/CEE coroborat cu secțiunea D din anexa I la aceeași directivă, în ceea ce privește aglomerările Acantilado de los Gigantes, Adeje-Arona, Almansa, Almodóvar del Campo, Almodóvar del Río, Alto Nerbioi-Amurrio, Alto Nerbioi-Laudio, Argamasilla de Alba, Bargas-Cabañas-Mocejón-Olías-Magán-Villaseca, Cáceres, Candelaria-Casco, Candelaria-Punta Larga, Condado de Huelva II (Chucena-Escacena-Paterna-Manzanilla), Consuegra, Don Benito-Villanueva de la Serena, Donostia-San Sebastián, Estepa, Genil-Cubillas, Golf del Sur, Guareña-Oliva de Mérida-Cristina, Guía de Isora Litoral, Guillena, Jódar, La Esperanza-La Laguna Sur-Santa Cruz-Valles (La Laguna, El Rosario, Santa Cruz), Lora del Río, Los Yébenes, Madridejos, 77 Martos, Medio-Andarax, Mérida, Montijo-Puebla Calzada, Montcada, Palma del Condado, Posadas, Puerto de Santiago-Playa la Arena, Quintanar de la Orden, Rambla (La)-Montalbán, Rubí, San Isidro-Litoral, San Roque, Santoña, Sonseca, Soria, Sueño Azul, Torredonjimeno, Trebujena, Trujillo, Valle de la Orotava, Villanueva del Río-Alcolea del Río, Venta de Baños și Villafranca de los Barros.
2) obligarea Regatului Spaniei la plata cheltuielilor de judecată.
Motivele și principalele argumente În acțiunea formulată, Comisia invocă patru motive privind neîndeplinirea obligațiilor referitoare la Directiva 91/271/CEE a Consiliului din 21 mai 1991 privind tratarea apelor urbane reziduale, astfel cum a fost modificată prin Directiva 2013/64/UE (2) a Consiliului din 17 decembrie 2013.
Prin intermediul primului motiv privind neîndeplinirea obligațiilor, Comisia reproșează Regatului Spaniei că nu și-a îndeplinit obligațiile care îi revin în temeiul articolului 3 din Directiva 91/271/CEE prin faptul că nu a luat măsurile necesare cu privire la colectarea apelor urbane reziduale din aglomerările Acorán, Adeje-Arona, Añaza, Candelaria-Casco, Candelaria-Punta Larga, Golf del Sur, Guía de Isora Litoral, La Esperanza-La Laguna Sur-Santa Cruz-Valles (La Laguna, El Rosario, Santa Cruz), Puerto de Santiago-Playa la Arena, San Isidro-Litoral, Sueño Azul, y Valle de la Orotava, din Insulele Canare și din Medio-Andarax în Andaluzia.
În ceea ce privește cele 12 de aglomerări din Insulele Canare, Comisia susține, în esență, că aceste aglomerări utilizează sisteme individuale fără îndeplinirea condițiilor prevăzute la articolul 3 alineatul (1) al treilea paragraf din Directiva 91/271/CEE, care subordonează această derogare de la regula sistemului de colectare, îndepliniri a două condiții cumulative.
Pe de o parte, autoritățile trebuie să justifice, de la caz la caz, că instituirea unui sistem de colectare nu este justificată fie pentru că nu prezintă niciun avantaj pentru mediu, fie pentru că instalarea presupune un cost excesiv.
Pe de altă parte, sistemul individual sau un alt sistem utilizat trebuie să asigure un nivel egal de protecție a mediului.
În ceea ce privește aglomerarea Medio Andarax, în Andaluzia, Comisia arată că această aglomerare nu dispune de un sistem de colectare pentru toate apele sale reziduale.
Prin intermediul celui de al doilea motiv, Comisia arată că Regatul Spaniei nu și-a îndeplinit obligațiile care îi revin în temeiul articolului 4 alineatele (1) și (3) din Directiva 91/271/CEE prin faptul că nu a luat măsurile necesare în ceea ce privește tratarea apelor urbane reziduale din aglomerările Adeje-Arona, Almansa, Almodóvar del Campo, Almodóvar del Río, Alto Nerbioi-Amurrio, Alto Nerbioi-Laudio, Candelaria-Casco, Candelaria-Punta Larga, Consuegra, Donostia-San Sebastián, Estepa, Genil-Cubillas, Golf del Sur, Guareña-Oliva de Mérida-Cristina, Guía de Isora Litoral, Jódar, La Esperanza-La Laguna Sur-Santa Cruz-Valles (La Laguna, El Rosario, Santa Cruz), Lora del Río, Los Yébenes, Martos, Medio-Andarax, Posadas, Puerto de Santiago-Playa la Arena, Quintanar de la Orden, Rambla (La)-Montalbán, San Isidro-Litoral, San Roque, Santoña, Sueño Azul, Torredonjimeno, Trebujena, Trujillo, Valle de la Orotava, Venta de Baños și Villanueva del Río-Alcolea del Río.
În conformitate cu articolul 4 alineatul (1) din Directiva 91/271/CEE, statele membre veghează ca apele urbane reziduale care intră în sistemele de colectare, înainte de a fi evacuate, să facă obiectul unei tratări secundare sau echivalente.
Alineatul (3) al aceleiași dispoziții impune, la rândul său, ca evacuările care provin de la stațiile de tratare a apelor reziduale să respecte cerințele prevăzute în secțiunea B din anexa I la Directiva 91/271/CEE.
Comisia consideră că aceste obligații nu sunt respectate în aglomerările menționate la alineatul anterior, fie pentru că apele reziduale nu sunt colectate în conformitate cu articolul 3 din aceeași directivă, astfel încât acestea nu pot fi tratate, fie pentru că apele colectate nu sunt supuse integral nivelului de tratare impus de articolul 4 din Directiva 91/271/CEE și că evacuările nu îndeplinesc nici cerințele din secțiunea B din anexa I la directivă, astfel cum se prevede la articolul 4 alineatul (3) din directiva menționată.